**נוֹמְקֵה** (שם הבמה של **נועם סדן** נולדה: 4 במרץ 1990) היא זמרת, יוצרת, מלחינה ומפיקה מוזיקלית ישראלית.

ביוגרפיה
--------

נומקה נולדה בבאר שבע וגדלה בלהבים. אביה מהנדס חשמל ואמה קלינאית תקשורת. היא בת אמצעית. בוגרת מגמת ג׳אז בתיכון לאומנויות ע״ש תלמה ילין בשנת 2008. בצבא שירתה כרלש"ית באגף כוח אדם.

קריירה
------

### 2020-2014

בשנת 2014 החלה להופיע בין היתר במועדונים "אוזן בר", "לבונטין" ו"קפה ביאליק" תל אביב. בשנת 2015 הוציאה את המיני אלבום "אין לי בית" שהופק על ידי מתן בן צבי, ומיני אלבום נוסף "Its ok I'm Alone", שהופק בשיתוף אלן מון ואלון עדר. השירים זכו להשמעות רבות ברדיו.

בשנת 2016 התגוררה בקומונה בנווה צדק ושיתפה פעולה עם המוזיקאיות דניאלה תורג'מן ושירן פדידה. טריו קולי זה השתתף בפסטיבל לאמנות נשית רב-תחומית-עצמאית, פסטיבל "האישה הכי יפה בעיר".

בשנת 2017 הופיעה באיטליה עם שירי המיני אלבום "Its ok I'm Alone". נומקה הצטלמה לקליפ בהופעה חיה לערוץ היו טיוב Balcony T.V. בהמשך ניגנה בפודקאסט "סיפור ישראלי" שהמשכו היה מסע הופעות ברחבי ארצות הברית.

בשנת 2018 השתתפה לצד סיון שביט והמסך הלבן באלבום האוסף "בואי מכאן", אלבום אוסף של אמנים ישראלים המבצעים את שיריו של דייוויד בואי.
באותה שנה השתתפה בתוכנית "סינטיסייזר", תוכנית אקסלרטור למוזיקאים עצמאיים ששמה לה למטרה לטפח יוצרים ויוצרות. במסגרת התכנית הקליטה את השיר "Danger" שהלחינה וכתבה. בעקבות ההקלטה הוזמנה להופיע בפסטיבלים רבים בהם "אינדי נגב" במצפה גבולות, "שוליים רחבים" באופקים ופסטיבל "אין זו אגדה" שהתקיים בנתניה. כמו כן הופיעה בשבוע המוזיקה בטורונטו. באותה שנה הלחינה את שירה של זלדה, "הסתרת את נפשך" מתוך ספרה פנאי

בשנת 2019 הופיעה בפסטיבל הפסנתר במופע המקור "חמשה" לצד אביגיל קובארי, רותם פרימר, יסמין רביב ועומר מושקוביץ. באותה שנה הופיעה לצד הלהקה הקנדית "Lambs Breath" בקנדה ובישראל. באותה שנה הוציאה את הסינגל Ended by the Morning", הראשון מתוך האלבום "True Queen". השיר נכנס לפלייליסט של תחנות 88FM ורדיו תל אביב ונכנס לבחירת העורכים של תחנת הרדיו 88Fm. המגזין Time Out בחר בנומקה כאחת האמנים המבטיחים לשנת 2020.

נומקה בהופעה. יולי 2021. צילום: יואב קרן
במאי 2020 השתתפה בפסטיבל "סימנים חיוניים" אשר התקיים במשך שמונה ימים במאי, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.

באותה שנה 2020 הוציאה נומקה את אלבומה "True Queen" שזכה להשמעות רבות בתחנות הרדיו. היא הופיעה בין השאר בהופעה חיה ברדיו 88fm. באותה שנה הוזמנה להשתתף בפרויקט "ישראל מחוברת" מטעם עיריית תל אביב ובפסטיבל "שאון חורף" בחסות עיריית ירושלים.

בספטמבר 2020 הוציאה קאבר לשיריו של דניאל ג'ונסטון "Mind Movies" ו-"Houney I Sure Miss You" שאיתם הופיעה בערב מחווה לשיריו לצד הילה רוח, עידן אלתרמן ואחרים.
באותה שנה השתתפה באלבום אוסף "זיכרון אחר", אמני אינדי מבצעים שירי זיכרון. נומקה תרגמה, הפיקה ושרה את השיר "המוות אמיתי" שכתב המוזיקאי פיל אלוורן (אנ') (מאונט אירי) (אנ'). את השיר כתב פיל אלוורן שבוע לאחר מותה של אשתו ז'נבייב מסרטן.

שירה של נומקה "במציאות דבר לא זז", הוא השיר הפותח את האלבום "מנגינות לשעת חרום" שיזמה יחד עם המוזיקאית עדי שחם, ומורכב כולו משירים שנכתבו במהלך הסגר הראשון בתקופת הקורונה. בפרויקט שותפות, בין היתר, אביגיל קובארי, פלורה, ספיר וולך, אלה רונן ואחרות.

### 2021-הווה

בפברואר 2021 יצא שירה "My Man" לכבוד יום אהבה. לשיר הופק קליפ בבימוי מאיה אברמובסקי.

בשנת 2021 השתתפה באלבום האוסף "הוצאו מהקשרם", אלבום המוקדש לשיריו של יענקל'ה רוטבליט. באלבום ביצעה את השיר רחבת הריקודים ששרה במקור יהודית רביץ. השיר הופק בשיתוף המפיק המוזיקלי האמריקאי גוס בונסטנלי. לצידה השתתפו אמנים מוכרים דוגמת דן תורן, סטלה גוט, יובל מנדלסון, האחים צברי, עומר מושקוביץ, אור אדרי ואמנים אלטרנטיביים נוספים מעולם הפאנק והפולק.

ב-8 במרץ 2021 יצאו בסינגל כפול השירים "בחורות יפות" ו-"במקום מכתב" שכתבה מעיין אבן. את השירים הפיקה, הלחינה ושרה נומקה בשיתוף פעולה עם המוזיקאית יעל איזנברג.

שירה של נומקה "תחושה של סוף" נכנס לאלבום האוסף "תמונת מצב" במימון בירה מכבי. השיר נכתב עבור פסקול סרטה של הבמאית יאסו תסל. השיר הופק השיר הופק בשיתוף המפיק המוזיקלי האמריקאי גוס בונסטנלי ויונתן קורן בליווי תמיר מוסקט.

נומקה השתתפה בעונת 2021 של סדרת הווידאו קליפ "אינדי סיטי". באוקטובר אותה שנה, הופיעה בפסטיבל אינדינגב ומגזין המוזיקה קולומבוס, הכתיר את הופעתה כאחת מעשר ההופעות שאסור להחמיץ בפסטיבל.

בדצמבר 2021 הוציאה נומקה את הסינגל, "אבן בנעל", סינגל ראשון מאלבומה "חיים אחרים", שיצא ביוני 2022. הסינגל הושמע בתחנות רדיו רבות והוקרן בטלוויזיה.
ב-9 בינואר 2022 הוציאה נומקה את הסינגל "נראה שלעולם" שאת מילותיו כתבה והלחינה. את הסינגלים הפיקו מוזיקלית תמיר מוסקט ויונתן קורן. הסינגל נכנס באותו שבוע לבחירות העורכים של כאן 88 וכאן גימל. הסינגל זכה לביקורות חיוביות ואף נכנס לפלייליסט ׳המלצות העורכים׳ של גלגלצ בספוטיפיי. "כמה פעמים" הוא השיר השלישי שיצא כסינגל מהאלבום, ב-20 במרץ 2022.

שירה של נומקה "Hey Cat" הוא חלק מפס הקול של הקומדיה הרומנטית האמריקאית "מבוא לאושר" (Happiness for Beginners), שעלתה בנטפליקס ביולי 2023.

אלבומים
-------

* 2020 - **True Queen**
* 2020 - **מנגינות לשעת חרום**
* 2022 - **חיים אחרים**

קישורים חיצוניים
----------------

ויקישיתוף מדיה וקבצים בנושא **נומקה** בוויקישיתוף
* 

* אתר האינטרנט הרשמי של נומקה (באנגלית)
* נומקה, ברשת החברתית פייסבוק

* נומקה, סרטונים בערוץ היוטיוב

* נומקה, באתר שירונט

* נומקה, באתר אייטונס (באנגלית)

* נומקה, באתר ספוטיפיי

* נומקה, באתר סאונדקלאוד (באנגלית)

* נומקה, באתר MusicBrainz (באנגלית)

* נומקה, באתר Discogs (באנגלית)

* נומקה, דף שער בספרייה הלאומית

* נומקה, באתר טיידל (באנגלית)
* קליפ חדש: נועם סדן פותחת לכם דלת, באתר ynet, 16 במרץ 2014
* נדב מנוחין‏, עכשיו מפוספס: אלה לי נבלעת בתוך המילים של אביב גפן וביקורת על הסינגל של נומקה, באתר וואלה!‏, 20 בינואר 2022
* עומר טסל, "פעם סגדתי לדושים, היום אלה אנשים שאני לא רוצה לעשות איתם מוזיקה", באתר ynet, 12 ביוני 2022

הערות שוליים
------------

1. ↑  בין אלון לסדן: אלון עדר מראיין את נועם סדן, מגזין רעש
2. ↑  דגן ואלד, ‏פסטיבל "האישה הכי יפה בעיר" אוסף לבמה אחת יוצרות צעירות ומצליחות, באתר מעריב אונליין, 27 במרץ 2016
3. ↑  נדב מנוחין‏, זו לא אמריקה: ישראלים מבצעים דיוויד בואי, באתר וואלה!‏, 11 בינואר 2016
4. ↑  ראו: הסתרת את נפשך ממני, באתר youtube.
5. ↑  חמשה - פסטיבל הפסנתר 2019 אתר הבמה: נותנים במה לתרבות
6. ↑  לילה של חלומות ברפי עם לאמבסברת' מקנדה (אוליב רקורדס)! ~להקת הדרים פופ המבטיחה לאמבסברת' מגיעה הישר מוונקובר להופעה חד פעמית בתדר. אתר תדר
7. ↑  שירי השנה של כאן 88, תש"פ: 30 שירי השנה הישראליים שבחרו אנשי כאן 88, 17 בספטמבר 2020, מערכת כאן
8. ↑  האמנים המבטיחים לשנת 2020: כל הכתבות, נובמבר 2019, מגזין Time Out
9. ↑    
שגיאות פרמטריות בתבנית:הארץ   
פרמטרי חובה [ 4 ] חסרים פסטיבל סימנים חיוניים 2020, באתר הארץ
10. ↑  נומקה מסמנת את הדבר המדהים שעושות נשות האינדי בישראל, ניצן פינקו, 19 בפברואר 2021, Time Out
11. ↑  מתוך פרויקט "ישראל מחוברת" של משרד התרבות והספורט ומרכז ענב לתרבות בשיתוף "ישראל היום" • הופעה של נומקה, 11 ביוני 2020, ישראל היום
12. ↑  ראו גם: ערב מחווה לדניאל ג'ונסטון במלאת 60 לאמן, אמנדי אינדי ישראלים מדברים
13. ↑  יעקב בר-און, ‏"פסק זמן": נומקה ועדי שחם עם אלבום פרי תקופת הקורונה, באתר מעריב אונליין, 23 ביוני 2020
14. ↑  יעקב בר-און, ‏רוטבליט אלטרנטיבי: האלבום שמצדיע לקלאסיקון והמורד של המוזיקה העברית, באתר מעריב אונליין, 3 בפברואר 2021
15. ↑   תמר אפק - ואז כמי נחל, סרטון באתר יוטיוב (אורך: 0:06)
16. ↑  ראו גם: תומר פישר, הוצאו מהקשרם – שרים רוטבליט, בבלוג של יובל אראל, מגזין מוזיקה ותרבות, 7 בפברואר 2021
17. ↑  בחורות יפות מילים: מעין אבן, לחן: נועם סדן ויעל איזנברג, אתר שירונט
18. ↑  "תמונת מצב": אלבום חדש מציב את האינדי המקומי במרכז, מערכת Time Out ‏, 25 באפריל 2021
19. ↑   אינדי סיטי 2021 - הפרומו הרשמי!, סרטון באתר יוטיוב (אורך: 1:44)
20. ↑  השמש העולה מהדממה /// המלצות הצוות לאינדינגב 2021 - Columbus Music Magazine, באתר Columbus Music Magazine, ‏1 בספטמבר 2021
21. ↑  מערכת כאן, נומקה - אבן בנעל, באתר כאן – תאגיד השידור הישראלי, 24 בנובמבר 2021
22. ↑   נומקה, סרטון באתר יוטיוב (אורך: 3:15)
23. ↑  מערכת כאן, נומקה - נראה שלעולם, באתר כאן – תאגיד השידור הישראלי, 12 בינואר 2022
24. ↑  נדב מנוחין‏, עכשיו מפוספס: אלה לי נבלעת בתוך המילים של אביב גפן, באתר וואלה!‏, 20 בינואר 2022
25. ↑   נומקה - כמה פעמים, סרטון בערוץ "Nomke", באתר יוטיוב (אורך: 3:49)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420957405171
* MusicBrainz: aa36630d-52b6-4642-9261-84ecb8fd5ce9
* VIAF: 21156218018104740134
* WorldCat (עם VIAF): 21156218018104740134

 |